ISBN 978-87-7243-182-6
Rotte er på vej ud i den vide verden, og Frø tigger sig til at komme med. Men den vide verden er meget langt hjemmefra, meget langt fra vennerne og Frøs egen gode seng. Og farligt er der vist også ... Men sikke eventyr, man oplever ude i den vide verden - især når man er vel hjemme igen og kan fortælle om dem.
Hvert bind i Max Velthuijs bøger om Frø og hans venner beskæftiger sig med spørgsmål, der er ganske alvorlige for ethvert menneske, barn eller voksen. Spørgsmål der griber ind i hver enkelts liv, men som også er af stor betydning for den måde, vi lever sammen på. Alt fortalt og illustreret varmt og ganske enkelt, så det kan forstås og genkendes af alle fra fire år og opefter.
Der er stof til en kultbog, en klassisker, i denne kloge, ydmygt fortalte og tegnede bog, hvor alt er afstemt som hånd i handske. Livsvisdom og respekt for børn. Eva Glistrup, Berlingske Tidende
Velthuijs har igen skrevet og tegnet et sandt mesterværk. Få kan som han så enkelt og alligevel så troværdigt afdække menneskers reaktioner i forskellige eksistentielle situationer. Den enkle, dialogfyldte tekst danner en flot helhed med illustrationerne. Bibliotekernes lektørudtalelse